Source: http://docplayer.hu/702914-Jogosulatlan-dijemeles-miatt-evente-milliokat-tehetnek-zsebre-a-time-share-apartmanok-uzemeltetoi.html
Timestamp: 2016-10-21 22:20:38+00:00

Document:
⭐Jogosulatlan díjemelés miatt évente milliókat tehetnek zsebre a time share apartmanok üzemeltetői
Jogosulatlan díjemelés miatt évente milliókat tehetnek zsebre a time share apartmanok üzemeltetői
Download "Jogosulatlan díjemelés miatt évente milliókat tehetnek zsebre a time share apartmanok üzemeltetői"
1 Fogyasztóvédő Alapítvány Heti sajtószemle hét Olcsó húsnak híg a leve Nem maradtak le a januári akciózásról a szállásközvetítésre szakosodott internetes kuponoldalak sem. Az árérzékeny fogyasztók ezután is belefuthatnak olyan ajánlatba, amely gondtalan pihenés helyett keserű csalódást okozhat. Alaposan pórul járt egy olvasónk, aki a múlt hét végén egy internetes kuponoldalon vásárolt szállodai pihenésre fizetett be másodmagával. A két személyre szóló háromnapos téli pihenés az ajánlat szerint forintot ért a cserszegtomaji Hotel Hévíz Superior nevű szállodában, a Relax7.hu elnevezésű kuponoldalon viszont harmadáron lehetett megvásárolni. Az utazási csomagban korlátlan italfogyasztást, bőséges ellátást ígértek, illetve egyéb csábító szolgáltatások mellett a szálloda wellnessrészlegének egész napos használatát is. Ehhez képest általában egyféle ételsort szolgáltak fel, s ha nem azt kértük, akkor 750 forintos felárat kellett fizetni. Az egyik alkalommal pasztakülönlegességeket ígértek ebédre, holott csupán egyféle tésztát adtak, ehetetlen tonhalraguval. Ha nem akartunk éhen halni, csak pluszpénzért választhattunk másik ennivalót. A vízből, szörpből és folyó borból álló korlátlan italkínálat valójában csak az étteremben való fogyasztás mellett volt elérhető, és az is csupán reggel nyolctól este nyolcig. A kacsaúsztatóra emlékeztető medencéből álló wellnessrészleget, valamint a klórszagú jakuzzit csak meghatározott időben, naponta két órát vehettük igénybe, ráadásul fejenként ezer forintot kértek a köntös használatáért. Ezt az összeget később sem kaptuk vissza, ahogy a szálloda saját parkolójában fizetendő, éjszakánként 1300 forintos díjat sem. Már érkezéskor ötezer forintos kauciót kellett letennünk, amiről ugyan nyugtát kaptunk, de máig nem tudjuk, milyen jogcímen fizettük - sorolta panaszait olvasónk. Megjegyezte, a szállodában telt ház volt, sokan érkeztek az olcsó lehetőségre jelentkezve. Számos panasz érkezik a fogyasztóvédelmi szervezetekhez a kuponokkal kapcsolatban, leginkább amiatt, mert a vásárló nem azt kapta, amit várt. A nagy kedvezménnyel csábító ajánlatok legtöbbször azért okoznak csalódást, mert a fogyasztók tapasztalatai jellemzően hibás teljesítéssel vagy az egyáltalán nem teljesítéssel kapcsolatosak. A Nemzeti Fogyasztóvédelmi Hatóság bejelentés alapján utóbb megvizsgálhatja, hogy a kuponoldal és a szolgáltató teljesítette-e a meghirdetett feltételeket, vagy tisztességtelen kereskedelem valósult meg. A panaszok orvoslását a békéltető testületektől (www.bekeltetes.hu) lehet kérni, vagy bírósághoz is fordulhatunk, ha a szolgáltató visszautasítja ezt a megoldást. (Magyar Nemzet, február 15., szombat, 17. oldal) Perben érvényesült a fogyasztók joga Jogosulatlan díjemelés miatt évente milliókat tehetnek zsebre a time share apartmanok üzemeltetői Újabb bírósági ügy bizonyítja, hogy a nyűggé vált üdülési jogtól nagyon nehéz, de nem lehetetlen megszabadulni. Egy példaértékű törvényszéki döntés pedig azt igazolja, hogy az üzemeltetők önkényesen nem emelhetik az apartman évente fizetendő fenntartási díját,2 ellenkező esetben visszamenőleg is kártalanítaniuk kell az ügyfelet. Évente több millió forintot tehetnek zsebre az üdülésijog-tulajdonosoknak értékesített apartmanok üzemeltetői, többségük ugyanis úgy emeli az éves fenntartási díjakat, hogy az jócskán meghaladja a jogos követelést. Egy friss bírósági ítélet alapján azonban az ügyfél öt évre visszamenőleg követelheti azt az összeget, amennyivel az igazolható költségekhez képest többet hajtottak be rajta. Ismert, a több százezer forintos vagy milliós nagyságrendben megvásárolt time share, vagyis üdülési jog kifizetése mellett rendszeres kiadása is van a tulajdonosoknak, ez nem más, mint a szálláshely fenntartásáért számolt, átlagosan ezer forintos éves költség. Ezt akkor is kell fizetni az apartman üzemeltetőjének, ha az adott évben a tulajdonos nem használja az esztendő egy meghatározott időszakában rendelkezésére állá szálláshelyet. A fenntartási költség a szerződések szerint ugyan emelkedhet, nem mindegy azonban, milyen mértékben. A jellemzően rezsire, felújításokra, marketingre fordított összeget csak hivatalos döntés alapján, igazolható indokok és körülmények mentén emelhetik a cégek, önkényesen nem. Mégis, több szállásszolgáltató cég él vissza az emelés lehetőségével, s nem ritka, hogy úgy kérnek egyre dráguló fenntartási díjakat a time share tulajdonosoktól, hogy nem derül ki, milyen plusztételek indokolják a követelést. Ha pedig az ügyfél nem teljesít, fizetési meghagyással próbálják behajtani rajta az összeget. Jogerősen pert nyert egy fogyasztó a napokban az Abbázia Country Club Kft. ellen, mert a cég keszthelyi apartmanjait használó ügyfelei számára 2006 óta jogosulatlanul emelte a fenntartási díjakat. Mint kiderült, évente átlagosan tíz-tizenötezer forinttal többet kértek el minden egyes ügyféltől a szálláshelyek fenntartásáért, ebből mostanra tekintélyes summát gyűjtött be a társaság. - A perben bizonyítást nyert, hogy hivatalos okirattal, például a cég közgyűlési határozatával nem tudják igazolni a követelést, ezért évekre visszamenőleg ki kell fizessék ügyfelemnek azt a különbözetet, amennyivel többet kértek a bíróság által is elismert költségnél - vázolta lapunknak Kende Júlia time share ügyekben járatos ügyvéd. Mint mondta, ez a döntés azért precedensértékű, mert jogalap nélküli gazdagodás címén a jövőben minden hasonló helyzetben lévő jogtulajdonos igényt tarthat arra az összegre, amelyet az önkényes emelés következtében fizettettek ki vele. A díjak különbözetére öt évre visszamenőleg lehet követelést benyújtani a szálloda üzemeltetőjének. - Ez sok ezer fogyasztót érinthet napjainkban, nem árt tehát utánanézni, tudja-e a cég igazolni, hogy milyen jogcímen drágulnak az üzemeltetéssel járó kiadások - szögezte le Kende Júlia. Az ügyvédnő egy másik, egyelőre első fokon megnyert perében ugyancsak az Abbázia Country Club Kft. egyik ügyfele volt a károsult. Ebben az esetben azt sikerült bebizonyítani, hogy ha a fogyasztó a `rendelet által megszabott határidőn, vagyis 15 napon belül írásban eláll a time share jog megvásárlására szóló szerződéstől, akkor azt az értékesítő cég minden körülmények között kénytelen figyelembe venni ben történt, hogy egy házaspár üdülőhasználati jogot vett az Abbázia apartmanjait értékesítő Proinvest 2001 Kft.-től, az üdülési jog vételárát pedig a Pláninvest Bróker Rt.-től vásárolt részvényekkel egyenlítették ki. Az ügyfelek azonban - elállási határidőn belül - meggondolták magukat, és a time share szerződéstől írásban elállva visszakérték a csaknem egymillió forintos vételárat. Ám a tulajdonos és az értékesítők több mint tíz éven át, számtalan felszólítás ellenére sem voltak hajlandók visszafizetni, sőt, évről évre követelték a fenntartási díj megfizetését is. - Végül a fogyasztók másfél évtized alatt megírt számtalan levele alapján a bíróság késedelmi kamatokkal együtt több mint kétmillió forint megfizetésére kötelezte a cégeket - ismertette Kende Júlia. Megjegyezte, az üdülési jogot vásárló fogyasztónak nem kell jogi végzettséggel rendelkezne ezért a bíróság szerint azok a levelek is megszakítják az elévülést, vagyis bontják az adásvételi szerződést, amelyek az összeggel kapcsolatos visszafizetési igényről szólnak, és nem ügyvéd által fogalmazott felszólítást tartalmaznak. (Magyar Nemzet, február 15., szombat, 17. oldal) Átrajzolt piac3 Batka Zoltán Hétfőig kell új online kasszát rendelniük azoknak a kereskedőknek, akik korábban az Alt Cash Kft.-től rendeltek Sam4S pénztárgépet, amelynek a Magyar Kereskedelmi Engedélyezési Hivatal átláthatónak épp nem nevezhető módon visszavonta a korábban jogerősen kiadott forgalmazási engedélyét. Ha a kereskedők hétfőig rendelnek, az állam támogatásként visszaadja nekik a pénzt, amit a forgalmazónak befizettek, noha az intézkedés miatt még várhatók jogi viták, hiszen az engedély visszavonása máig nem emelkedett jogerőre. Az Alt Cash partvonalon kívülinek látszik most a pénztárgéppiacon, különösen, hogy a héten az MKEH formális indokokkal, konkrét vizsgálat nélkül elutasította az Alt Cash kasszák újból beadott engedélykérelmét. Egyelőre nem tudni, hogy a hatósági fellépések nyomán hány ügyfelet vesztett az Alt Cash, de tízezres ügyfélszámról lehet szó. Kérdés, hogy félreállításával melyik forgalmazó tud nagyobb szeletet kihasítani a tortából? A lengyel Comp SA az általa gyártott négy géptípusra eddig 30 ezer megrendelést regisztrált. A Compnál úgy vélik: a magyar piacon harmincszázalékos részesedést tudnak majd elérni, ami nagyjából 50 ezer eladott gépet jelent, így a másik 20 ezer gyártását is elkezdték már a lengyelországi gyárban, ami hamarosan beérkezhet az országba. A cégcsoport két gyára havonta 30 ezer darabot tud legyártani. A másik nagy forgalmazó az ECR-Trade, hozzájuk szintén tízezres nagyságrendű megrendelést társít a piaci közvélekedés. Tóth Tamás ügyvezető szerint eddig 21 ezer gépet rendeltek tőlük, ebből 7 ezret várhatóan már februárban beüzemelnek. Az üzleteket járva az ő gépeikből látható a legtöbb, hiszen újévkor készletről tudták kiszolgálni a kiskereskedőket. Kérdésünkre számot nem közölt az LA Pénztárgép Kft., csak annyit, hogy eddig jóval több megrendelést kaptak, mint amennyire számítottak. A forgalmazók közül eddig az LA-nál volt leginkább érezhető, hogy kifejezetten rástartolt az Alt Cash-ügyfelekre, most azzal hirdetik a magyar fejlesztésű Cashcube nevű gépüket, hogy az első tízezer darab bruttó százhuszonhétezer forintba kerül, amiért az átszerződő kiskereskedő ténylegesen is csak százezret kell hogy kifizessen, ha az állam időközben átvállalja az Alt Cashnél bennragadt foglalóját. Mint arról korábban írtunk, a piaci szereplők közül a tavaly alapított LA Pénztárgép Kft. társtulajdonosa a közelmúltig a Varga Mihály miniszterhez fűződő barátságáról ismert Hor váth László nagyvállakozó volt. Időközben a Horváth- érdekeltségeket összefogó L. A. C. Holding Zrt. kiszállt a cégből, ám a helyébe lépő Bazalt-Kő Zrt. sem lehet ismeretlen számára, amely honlapja szerint a L. A. C. Holding tagja. Bár cégbírósági papírok szerint ez csak jogelődjére, a Bazalt-Kő Kft.-re volt igaz, amiben a Horváth családnak résztulajdona volt. A zrt. tulajdonosa ma Dariusz Jacek Rudnicki lengyel üzletember, akinek a kézbesítési megbízottja Berencsi Tamás ügyvéd, a Magyar Nemzeti Vagyonkezelő jogi főigazgatója, aki az elmúlt 10 évben maga is dolgozott az L. A. C. Holdingnak. Az Alt Cash később is komoly szereplője marad az online-piacnak, a hatóságok eddigi fellépése pusztán a cég korábbi monopolszerepét roppantotta meg - mondják a lapunk által megkérdezett forgalmazók, hozzátéve: a monopolhelyzetét is részben az állami hatóságoknak köszönhette. A kormányzat ugyanis az online koncepció megszületése óta rendre irreálisan rövid határidőket szabott az átállásra, a sietség az Alt Cash malmára hajtotta a vizet. Pedig még a Gazdasági Versenyhivatal (GVH) is figyelmeztetett arra, hogy a verseny kárára válik a sietség. Az erőltetésnek volt pszichológiai hatása is, amiből szintén az Alt Cash profitált: a kereskedők azt a kasszát választották, amit ismertek, és tisztában voltak a megfelelő szervizhátterével. - Ha egy kassza lerobban, amíg meg nem javítják, lehúzhatom a rolót. Az is komoly kár, főleg, ha néhány nap alatt nem lehet a kasszát megjavítani, például egy konstrukciós hiba miatt - ecsetelte egy forrásunk a helyzetet. Vagyis a sürgős választás elé állított kiskereskedők tömegével szerződtek le a 90-es évek óta ismert és a kiskereskedők között kiterjedt kapcsolatrendszert élvező forgalmazóval, amelyik a ezerből 80 ezer megrendelést vitt el. A kormányzati kapkodás éppen a fiatal, nemrég a piacra lépett cégeket hozta hátrányba, például az LA Pénztárgépet. A monopolgyanús helyzetet az engedélyezési hivatal akciói törték meg. Előbb október közepén vonták be a 270-es típusjelű Alt Cash gép jogerős engedélyét, majd egy néhány nap alatt javítható szoftverhiba miatt január végén tiltották be a 300-as típusút is. Zavarossá tette a képet, hogy időközben a rendőrség is vizsgálódni kezdett kasszaügyben korrupció gyanújával. Minderről semmit sem tudni, s azt sem, hogy a történtekkel összefüggésben van-e, hogy Varga Mihály nemzetgazdasági miniszter időközben azonnali hatállyal felmentette Király Péter MKEHfőigazgatót. Aki ma is élvezi a kormányzat bizalmát, felügyelőbizottsági tag a Magyar Nemzeti Vagyonkezelő Zrt.-nél, s érdeklődésünkre az őt delegáló Nemzeti Fejlesztési Minisztérium4 leszögezte, hogy nem terveznek változtatást ezen a poszton. 30 EZER A MÁSODIK legnagyobb kasszapiaci szereplőnek számító lengyel Compcsoport eddig harmincezer megrendelést regisztrált, még további húszezerben bíznak. (Népszabadság, február 15., szombat, 10. oldal) Mint hal a pohár vízben Előtérben a lektűr, csökken a szépirodalom és a szakkönyvek esélye Papp Sándor Zsigmond A könyvszakma 2013-at 2,3-2,5 százalékos forgalomnövekedéssel zárta, vagyis hosszú idő óta először nem csökkent az árbevétele, a könyvkiadók mégsem túl bizakodóak. A kormány nem fogadta el a könyvszakmai szervezet javaslatát az úgynevezett kötöttártörvényre, amely egy évig nem engedné meg, hogy a rányomtatott árnál kevesebbért lehessen eladni. Sőt, a Gazdasági Versenyhivatal (GVH) bírságot szabott ki, amiért a terjesztők ragaszkodtak a kiadók meghatározta árhoz. A könyvtárak vásárlásait támogató Márai-program eljelentéktelenedett, a támogatások csökkentek. Attól is lehet tartani, hogy a könyvszakma belső folyamatai a könyvkínálat sokszínűségének elvesztéséhez, a kisebb kiadók csődjéhez vezetnek majd. Ráadásul a lektűr mindent visz a szakkönyvek és a szépirodalom ellenében. - A jó hír is csak viszonylag jó hír - hűti le Kocsis András Sándor, a Magyar Könyvkiadók és Könyvterjesztők Egyesülésének (MKKE) elnöke azokat, akik túlontúl optimista következtetéseket vonnának le a kecsegtető forgalmi adatokból. Ha reálértéken számolják - az inflációt levonják -, akkor nincs igazi növekedés a forgalomban. Igaz, ez is valami a korábbi évek csökkenései után. Ezt a viszonylag jó hírt tompítja néhány nagyon rossz fejlemény. Tavaly a GVH a négy nagy könyvterjesztő vállalkozást - a Pécsi Direktet (Alexandrát), a Lírát, a Librit és a Sun Booksot - hetvenmillió forintra büntette, mert a hivatal értelmezése szerint versenykorlátozó megállapodásokat kötöttek a kiadókkal. (Értsd: kartelt alkottak azzal, hogy a könyveket a rájuk nyomtatott áron hozták forgalomba.) A hivatal szerint a piaci versenyt a rögzített ár akadályozza. Ezt az értelmezést a mintegy 140 kiadót tömörítő MKKE határozottan elutasítja, sőt károsnak tarja. Nem igaz, hogy nincs élénk verseny a piacon: aki járt már könyvesboltban, tudja: a kereskedők hétről hétre különféle akciókkal rukkolnak elő. Az internetes könyvkereskedelmet uraló Bookline is majdhogynem permanens százalékos engedménnyel árusít. - Az éhes ember jóllakott, a hivatal megnyugodhat: az ökle lesújtott a könyvesmaffiára - fogalmazott nem kevés iróniával Kocsis. Más kérdés, hogy a gyakorlat ezek után sem változott, a kiadók ugyanúgy rányomtatják könyveik árát a kötetekre. Így van ez a versenyellenességgel kevéssé vádolható Egyesült Államokban is. Éppen azt szorgalmazta a MKKE, hogy a kulturális tárca terjessze be a kötött árról szóló, szakmai konszenzuson alapuló törvényt, amelyet az egyesülés másfél éve alaposan előkészítve és megírva benyújtott a hivatalnak. Az illetékesek azonban ezt nem látják aktuálisnak, de még csak nem is indokolták, hogy miért. Pedig az, hogy egy évig nem lehetne olcsóbban adni az újdonságokat, nem csupán a szakma önkorlátozását, de a vásárló védelmét is jelentené. Hosszabb távon megakadályozná az olyan öngyilkos leárazásokat, amelyekkel tavaly karácsonykor rukkoltak elő a kereskedők. A 2+1- es, sőt 1+1-es akciókkal (amikor a harmadik vagy második könyv ingyenes) hosszú távon azt érik el, hogy a vásárlók a könyvek eredeti árát eleve irreálisnak gondolják, inkább úgy döntenek, hogy kivárják a leárazást. Kocsis az egyesülés elnökeként azt sem érti, hogy miért csökken egyre kisebb összegre az eredeti elképzelések szerint még egymilliárd forinttal induló Márai-program kerete. A cél az volt, hogy a Nemzeti Kulturális Alap támogatásával az értékes művek eljussanak a könyvtárakba, így segítve az olvasókat és a kiadókat, amelyek így több eladott példánnyal kalkulálhattak. A program 800 millió forintos kerettel már csupán az illetékes államtitkár aláírására várt, ám a kormányváltás után csak 4005 millióval indult el. Tavaly ez 200-ra csökkent, de ebből 2013-ban egyetlen fillért sem kaptak a kiadók. A kifizetések az idei tavaszra csúsztak. A legfrissebb hírek szerint L. Simon Lászlónak, az NKA alelnökének nagy nehézségek árán sikerült megvédenie a programot. A 2014-es keret viszont már csak százmillió forint lesz. Ráadásul olyan hírek is lábra kaptak - figyelmeztetett Kocsis -, hogy az NKA az idén komoly zárolásokra számíthat, így a könyvszakma támogatása vélhetően nem csupán reálértékben csökken majd, ahogy eddig. Lehet, hogy az olvasó ebből csak annyit észlel majd, hogy nem lesz olyan sokszínű a választék, mint amit megszokott, és további kiadók mehetnek tönkre. Az már most látszik, hogy a kínálat a lektűrök felé mozdult el. A választék szürkülésének Janzer Frigyes, a több mint 40 kisebb, független, magyar kiadót összefogó Prospero Disztribúció ügyvezetője szerint belső okai is vannak. Az egyik fő probléma, hogy a nagy kereskedőláncok saját kiadókat vagy kiadói csoportokat hoztak létre. A Líra, az Alexandra és a Libri után már a netes kereskedelmet uraló Bookline (Shopline) is elkezdett saját könyveket kiadni, vagyis ma már minden kereskedő egyben kiadó is. Különösen az első három szereplő visz komoly szerepet a könyvkiadásban is. A kiadói szerep óhatatlanul odavezet, hogy ezek a kereskedők elsősorban a maguk könyveit kívánják eladni: ezeket a könyveket helyezik előtérbe. Így a kisebb kiadók könyvei a boltokban nehezen vagy egyáltalán nem kerülnek az olvasók elé. Főleg azoknak a köteteknek nincs esélyük, amelyek nem számítanak sikerkönyveknek: a kisebb példányszám ban megjelenő szépirodalmi vagy a szakkönyveknek. A helyzetet tovább nehezíti, hogy százalék között mozog az árrés, ráadásul nem tesznek különbséget a 30 ezer példányban megjelenő sikerkönyv és az ötszáz példányos szakkönyv között. Mindez azt eredményezi, hogy részekre szakad a könyvpiac, egyre kevesebb független kiadó él meg, és szegényedik a magyar nyelvű könyvkultúra. A Shopline és a Libri decemberi egyesülésével még tovább koncentrálódott a piac, lassan két nagy hálózat uralja a teljes spektrumot. Előfordulhat, hogy a vásárlóknak három-négy boltot is végig kell járniuk ahhoz, hogy egy-egy téma könyveit átlássák, vagy kénytelenek a nagyobb választékot tartó online kereskedőkhöz fordulni. Megoldást hozhat, ha a kisebb kiadók a vezető kiskereskedelmi hálózatoktól független értékesítési kapcsolatokat alakítanak ki, az életképes kis boltokra, az alternatív viszonteladókra és a független online értékesítőkre támaszkodnak. Az is járható út, hogy a hátrányos helyzetben lévő kis kiadók összefognak, és együtt, szövetkezetként erőt mutatnak, hogy megvédjék érdekeiket. Csak együttesen érik el azt a piaci méretet, amely lehetővé teszi számukra a XXI. századi piaci működést, ami az érdekérvényesítésen túl másban is megnyilvánul: a jó logisztikában, a fejlett informatikában és a nyugati modellt követő marketingben. Kocsis András Sándor elismeri, hogy nehéz helyzetben vannak a kereskedők, azt is látja, hogy kiadóknak már nincs hova menekülniük: vagy csökkentik a címek számát, vagy lehúzzák a rolót. Ő abban látja a megoldást, hogy a könyvszakma szereplőinek maximálisan oda kell figyelniük egymás gondjaira. A szolidaritás önmagában már nem elég. Össze kell fogniuk, különben nincs esélyük a kormányzati kultúrpolitikával szemben. A minap egy kultúrpolitikus a könyvkiadás csökkenő támogatását némi cinizmussal azzal indokolta, hogy a könyvszakma szereplőinek tudomásul kell venniük: csökkent a társadalmi súlyuk. (Népszabadság, február 15., szombat, 13. oldal) Kereskedés földön, vízen, levegőben Az idei évtől konkrétabbá és egyes esetekben szigorúbbá válnak a vasúti étkezőkocsikban, a repülőkön vagy épp a távolsági buszon folytatott árusítás feltételei, például a vásárlók számára látható helyen kell feltüntetni a kereskedő nevét és székhelyét is. Ha pedig termékforgalmazás az utazásszervezés célja, akkor januártól már ennek a helyét és időpontját is kötelezően be kell jelenteni az illetékes jegyzőnél, aki erről tájékoztatja a fogyasztóvédelmi felügyelőséget. Az év elejétől érdemes odafigyelni a kereskedelemmel foglalkozóknak tevékenységük feltételeire, mivel módosult a kereskedelemről szóló évi CVXIV. törvény, valamint a kereskedelmi tevékenységek végzésének feltételeiről szóló 210/2009.(IX.29.) számú kormányrendelet is.6 Az előbbi jogszabály a tevékenységek folytatásának, továbbá a termékek forgalmazásának alapvető követelményeire és ellenőrzésére terjed ki, míg az utóbbi állapítja meg a kereskedelmi tevékenység bejelentésének és az üzletek működési engedélye kiadásának, a kereskedők és az üzletek nyilvántartásának, valamint a kereskedelmi tevékenység egyes kereskedési formákban való folytatásának részletes szabályait. A teljes cikk itt olvasható (elemzeskozpont.hu, február 14., péntek) Nem mindig fix, ami fix Feleannyi fuvarcég maradt a piacon, de a taxik száma nem csökkent jelentősen. Öt hónapja van érvényben a budapesti taxis rendelet, mely fix fuvardíjak meghatározásával állította meg a korábbi árháborút. A jogszabály egyéb kitételei viszont jelentős beruházásra kényszerítették a taxisokat és a fuvarszervező cégeket is. A cél az volt, hogy ezen minőségi előírások szigorításával indirekt módon csökkentsék a fővárosi taxik számát. Ez egyelőre csak részben sikerült. A Fővárosi Közgyűlés az új rendelet elfogadása előtt utoljára 2000-ben határozott meg maximált árakat két tarifaosztályban: az alapdíj esetében 300, illetve 420 forintot, a kilométerdíj esetében 240, illetve 336 forintot. Ennél drágábban nem lehetett utasokat szállítani, olcsóbban viszont igen. Ez komoly árversenyt eredményezett a fuvarszervezők között: volt olyan cég, aki forintos kilométerdíjjal dolgozott. Pedig a hozzáértők szerint 2012-ben, az akkori üzemanyagárakat figyelembe véve, körülbelül forint volt a kilométerenkénti fajlagos költség az autó típusától függően. Vagyis ennél olcsóbban nem lehetett nyereségesen taxizni, így az érdekvédelmi szervezetek régóta szorgalmazták a fix tarifa bevezetését ben majdnem el is érték céljukat, de végül a közgyűlés levette napirendjéről az ügyet. Hosszas egyeztetés után végül a jelenlegi közgyűlés áprilisban rábólintott a fix tarifákat is tartalmazó rendeletre. Ez persze áremelést jelentett az utasoknak, de több bevételt a taxisoknak. Az új jogszabály azonban számos előírást is megfogalmazott a járművekre, meghatározta többek között a csomagtartó méretét, a tengelytávolságot és a környezetvédelmi besorolást is. A rendelet életbe lépése, szeptember 30. után már csak a sárga színű járművek kaphatnak engedélyt, és fokozatosan kivonják a forgalomból a tíz évnél idősebb autókat is. A taxikban nem lehet dohányozni, kötelező a légkondicionáló, a bankkártyaterminál, és át kell állni a csendes címkiadásra. A fuvarszervező cégeknek is komoly pénzügyi feltételeknek kell megfelelniük. Az új rendeletben a fix tarifa meghatározása volt az egyetlen jó hír a taxisoknak mondta lapunknak Farkas Zsolt. A Taxi Gépkocsivezetők Független Szakszervezetének elnöke szerint az autók matricázása típustól függően ezer forintba kerül, a bankkártyaterminált havonta ötezer forintért lehet bérelni, ehhez hozzáadódik az adatforgalmi díj és a jutalék is. Emellett a csendes címkiadáshoz szükséges fedélzeti berendezéseket is a sofőröknek kellett megvenniük. Farkas Zsolt szerint sokszor gondok vannak a mobilnettel működő terminálokkal, így a boltokban megszokottnál több időt vesz igénybe a bankkártyás fizetés, a fuvarszervezők emelték a tagdíjakat, és a fix tarifákkal is sokan trükköznek. Az egyik fuvarszervező cég például bevezetett egy feltölthető kártyát, mellyel végső soron kikerülhetik a fix tarifát. Bár erről a Budapesti Közlekedési Központ (BKK) is megállapította, hogy szembemegy az árszabályozással, intézkedés eddig nem történt. Más esetekben viszont igen. Szeptember óta 4311 nyílt és 4869 próbautazásos ellenőrzést végeztek közölte a BKK. Ez utóbbiaknál a sofőrök 31 százaléka nem adott nyugtát, 265 esetben pedig nem a fix tarifa szerint, hanem annál drágábban mérték az utazást. A BKK ellenőrei ezen taxisok engedélyét visszavonta.7 A fuvarszervező cégek száma jelentősen csökkent a rendelet hatályba lépése óta. Korábban 21 társaság működött a fővárosban, közülük 13 kérelmezte az új előírások alapján a minősítést. Eddig csak 11 cég kapta meg. Elsőként a százéves Főtaxi szerezte meg az engedélyt az új rendszerben. Jellemzően azok a cégek tűntek el a piacról, akik a fix tarifa bevezetése előtt igen nyomott áron dolgoztak. Mi már korábban sem tartoztunk a legolcsóbbak közé, inkább a minőségre helyeztük a hangsúlyt. A fix tarifa bevezetése így nálunk körülbelül 16 százalékos áremelést jelentett tudtuk meg Szunomár Tibortól. A Főtaxi vezérigazgatója szerint ez nem elviselhetetlen áremelés, és az új címkiadási rendszerrel jelentősen csökkenthették a kiszállási időt is. Szeptemberben volt némi visszaesés, körülbelül 10 százalékkal csökkent a fuvarszám mondta Szunomár Tibor. A cégvezető szerint azonban azóta ez a kiesés mérséklődött, és decemberben már jobban álltak, mint az előző évek hasonló időszakában. Igaz, a Főtaxi a legismertebb taxitársaság Budapesten, és a változásokra tudatosan is készültek. Például egy komoly marketingkampánnyal, melyben éppen az általuk nyújtott minőségre hívták fel a figyelmet. A fix ár és az azonos feltételek mellett verseny csak ezen a téren lehet a társaságok között. Az egyelőre nem látszik, hogy az új rendelet jelentősen csökkentette volna a taxik számát a fővárosban. Azonban a rendelet még két év türelmi időt adott a tíz évnél idősebb autóval dolgozó sofőröknek, így az engedélyek számát érdemes lesz megvizsgálni 2015-ben, a jogszabály kifutása után. (metropol.hu, február 14., péntek) Közgondolkodási programot indítanak Matolcsyék A Magyar Nemzeti Bank az első öt évben, évi kétmilliárd forinttal, egy nagyszabású közgondolkodási programot indít, amelynek középpontjában a művelődés, az oktatás, a tudomány támogatása és fejlesztése áll - áll a jegybanki közleményben. A Pallasz Athéné Közgondolkodási Program első öt évében, 2019-ig összesen 10 milliárd forint felhasználásával működik. Kiemelt cél, hogy a tehetséges magyar kutatók a társadalomtudományok főként a közgazdaságtan, pénzügyek és azok peremtudományai területén minél több, nemzetközileg is elismert színvonalú szellemi alkotást hozzanak létre. A közlemény szerint a Magyar Nemzeti Bank a program által kívánja elősegíteni, hogy a magyar kutatók számára könnyebben elérhetővé váljanak a közgazdaságtan új megközelítései, és Magyarország a következő évtizedekben felkerüljön a modern közgazdasági gondolkodás térképére. A program kidolgozása során a jegybank tudatosan törekedett arra, hogy minél szélesebb közönséget szólítson meg. Tudományos fokozattal rendelkező kutatók, PhD hallgatók, egyetemisták és szakkollégiumok számára egyaránt elérhetők lesznek a program különböző elemei. A pénzügyi ismeretterjesztő programok minden érdeklődő számára közelebb hozzák majd a közgazdasági ismereteket. A kezdeményezés kifejezetten ösztönöz minden olyan tevékenységet, amely javítja a fiatal magyar kutatók külföldi egyetemek PhD programjaiba való bekerülésének esélyeit. Eközben a hazai PhD képzésekben résztvevőknek a jegybank nemzetközi kutatók bevonásával kiemelt kurzusokat biztosít. A Közgondolkodási Program keretében létrejön egy ösztöndíjrendszer, amely a hazai közgazdasági, és ezen belül a makroökonómiai és pénzügytani PhD képzés hatékonyságát növeli. A tanulmányi ösztöndíjra elsőéves, közgazdasági vagy pénzügyi képzésben résztvevő PhD hallgatók pályázhatnak. Az ösztöndíjasok maximum négy éven keresztül pénzügyi támogatásban részesülnek, valamint kutatási érdeklődésüknek megfelelő személyes tanácsadót kapnak, aki mind az oktatási, mind a kutatási tevékenységükben segíti őket. Az ösztöndíjasok rendszeresen részt vesznek szakmai előadásokon, munkaértekezleteken és konferenciákon. Az ösztöndíjra vonatkozó felhívást a Magyar Nemzeti Bank rövidesen eljuttatja a magyarországi egyetemek társadalomtudományi tanszékeire.8 A PhD képzés a fejlett országokban az utóbbi 10 évben került a figyelem középpontjába, mivel ez a képzési forma az, amely az új tudás "megteremtőjének" tekinthető. A fejlett gazdaságokban egyre jobban felértékelődik a magas szintű tudással rendelkező, önállóan gondolkodó és az innovációt elősegítő munkaerő, mivel ezeknek a gazdaságoknak olyan társadalmi és környezeti kihívásokkal kell megküzdeniük, melyek felelősségteljes és megfelelő tudással rendelkező szakembereket igényelnek. Az új tudós generáció képzésében előtérbe kell, hogy kerüljön a kreativitásra, a kritikus értékelésre, az önálló értelmiségi kockázatvállalásra való nevelés, melynek segítségével a jelenlegi tudás határain túli kutatásra legyenek képesek. A programban részt vevők számára olyan kiváló körülményeket kell biztosítani, amely képessé teszi őket az önálló kutatói munkára már tanulmányaik korai fázisában, hogy felelősséggel koncentrálhassanak annak témájára, irányára és előrehaladására. Az a cél, hogy a képzés neveljen nyitottságra és olyan kutatási kultúrára, amely segítséget nyújt a hallgatónak a különböző tudományterületek és tudományágak közötti gondolatok, vagy ötletek kicserélésére és biztosítson széles látókört az inter- és transzdiciplináris problémák megfelelő módon való megközelítéséhez. Az MNB kiemelten fontosnak tartja, hogy a közgazdaságtan kutatói aktív párbeszédet folytassanak más tudományterületek képviselőivel, így más társadalomtudományok, illetve a természettudományok kutatóinak széles körét is bevonja a programba. Az MNB-ben jelenleg is működő, oktatáshoz kapcsolódó intézmények - Jegybanki Oktatások Központja (Budapest School) és a Budapest Economic Seminar Series - a Közgondolkodási Program részét fogják képezni. Interaktív eszközök alkalmazásával megújul és szélesebb kínálattal jelentkezik a Látogatóközpont. Új elem lesz például, hogy a nem pénzügyi felsőfokú képzésben résztvevő fiatal egyetemisták tematikus napokra jelentkezhetnek, ahol pénzügyi és fogyasztóvédelmi témák megismerése mellett segítséget kaphatnak majd pénzügyi döntéseikhez. Az MNB egyidejűleg több területen kívánja segíteni a magyarországi közgazdasági és pénzügyi tudás gyarapítását: az általános pénzügyi ismeretek vonatkozásában pénzügyi ismeretterjesztő programokat indít országos rendezvényekkel, versenyekkel; a felsőfokú szakképzésben a banki, biztosító és bróker szakemberek oktatását és továbbképzését segíti; az egyetemi képzés keretében országos előadássorozatokat, szakkollégiumokat támogat, közgazdasági elemzések megjelentetését, szakkönyvek megírását, tudományos kutatások felvállalását, konferenciák szervezését, nyári egyetem létrehozását ösztönzi; a PhD képzést kiegészítő oktatásokkal és külföldi ösztöndíj lehetőségekkel teszi gazdagabbá. A program fontos eleme a külföldi, világhírű egyetemekkel, szakkollégiumokkal, műhelyekkel való szakmai együttműködés kiépítése és fejlesztése. Ennek érdekében, a jegybank az elkövetkező félévben folyamatosan felveszi a partneri kapcsolatot a hazai és külföldi kutatókkal, doktori iskolákkal, egyetemekkel, szakkollégiumokkal. (mfor.hu, február 14., péntek) Cél a tudatos fogyasztói magatartás kialakítása A Nemzetgazdasági Minisztérium 2014-ben is pályázatot hirdet a fogyasztói érdekek képviseletét ellátó egyesületek számára. A február 5-én kiírt pályázat célja az egyesületek tevékenységének támogatása annak érdekében, hogy a fogyasztóvédelem széles társadalmi alapokra támaszkodjon. A pályázat olyan feladatok megvalósítását támogatja, amelyek szakmailag megalapozottak, közvetlenül és célzottan elérik a különböző fogyasztói rétegeket, ezzel hozzájárulnak a tudatos fogyasztói magatartás kialakításához és a fogyasztói közérzet javításához. Az FV-I-14 kódjelű pályázati felhívás és útmutató letölthető a Nemzetgazdasági Minisztérium,9 valamint a Közigazgatási és Igazságügyi Hivatal honlapjáról. A pályázati anyagok beadási határideje március 7-e. (elelmiszer.hu, február 14., péntek) Tokaji Borvidék Hegyközségi Tanácsa: megtévesztheti a fogyasztókat az Európai Bíróság döntése Tokaj-vita - Tokaji Borvidék Hegyközségi Tanácsa: megtévesztheti a fogyasztókat az Európai Bíróság döntése Miskolc, február 14., péntek (MTI) - A fogyasztók megtévesztését eredményezheti, hogy az Európai Bíróság elutasította a magyar fellebbezést a "Tokaj" márkanév ügyében - közölte állásfoglalását a Tokaji Borvidék Hegyközségi Tanácsa pénteken az MTI-vel. A testület hangsúlyozta, a "Tokaj" márkanév ügyében a magyar borágazat érdekeit a kormány képviseli a nemzetközi fórumokon, és a hegyközségi tanács "minden rendelkezésére álló eszközzel támogatja a tokaji borok eredetvédelme ügyében tett lépéseit". A tanács szerint a luxembourgi székhelyű hatóság döntése azt jelenti, hogy a szlovákiai termelők továbbra is a piacra vihetik a magyarnál gyengébb minőségű boraikat, a Magyarországon oltalom alatt álló "Tokaj" elnevezéshez nagyban hasonló márkanév alatt. Bár a "Tokaj" megjelölést ezután sem használhatják, hiszen csak a "Vinohradnicka oblast Tokaj" elnevezés alkalmazására kaptak jogalapot. A magyar termelőknek azonban így is hátrányos a döntés, amely piaczavaró lehet - fejtette ki álláspontját a Tokaji Borvidék Hegyközségi Tanácsa. Magyarországnak és a Tokaji Borvidék borásztársadalmának közös érdeke, hogy az országhatár szlovák oldalán csak az eredetileg a tokaji történelmi borvidékhez tartozó településeken készíthessenek "Vinohradnicka oblast Tokaj" néven bort, és a megjelölést csak a jelenlegi szlovákiainál sokkal szigorúbb magyar tokaji borvidéki eredetvédelmi szabályok betartása mellett lehessen alkalmazni - szerepel az állásfoglalásban. A hegyközségi tanács kijelentette, a "Tokaj" névvita ügyében hozott döntés nem akasztja meg a tokaji borvidéken tavaly meghirdetett minőségi megújulását. A luxembourgi székhelyű Európai Bíróság csütörtökön utasította el a magyar fellebbezést a "Tokaj" márkanév ügyében azzal, hogy kimondta: nem minősül megtámadhatónak a "Vinohradnícka oblast Tokaj" szlovák név nyilvántartásba jegyzése. A Vidékfejlesztési Minisztérium (VM) szerint a Tokaj-vita csak egy részletkérdésében döntött az Európai Bíróság. A szlovákiai régió borászai ugyanakkor üdvözölték a döntést. A VM csütörtöki közleménye emlékeztet: a Bizottság 2010 februárjában a kormány értesítése nélkül, szlovák kérésre úgy módosította az oltalom alatt álló eredetmegjelölések és földrajzi jelzések regiszterében (E-Bacchus adatbázis) a Szlovákiára vonatkozó bejegyzést, hogy a korábban szereplő "Tokajská/Tokajské/Tokajský vinohradnícka oblasť" megjelölést "Vinohradnícka oblasť Tokaj"-ra cserélte. (Az E-Bacchus azoknak az eredetmegjelöléseknek és földrajzi jelzéseknek a jegyzéke, melyek az Európai Unióban oltalomban részesülnek.) Magyarország ezt a lépést megtámadta az Európai Unió Bíróságán, amely elutasította a magyar keresetet. A VM ugyanakkor azt is hangsúlyozta, hogy ez az eljárás nem annak eldöntésére szolgált, hogy Szlovákia egyáltalán jogosult-e a Tokaj eredetmegjelölés használatára, és nem is ez volt a magyar cél az eljárás megindításakor. A döntés továbbra is csak az E-Bacchusba történt bejegyzéssel kapcsolatos, vagyis az eljárás csak azon kérdésre vonatkozik, hogy Szlovákia a Tokaj megjelölés mely származtatott alakjának használatára jogosult: a "Tokajská/Tokajské/Tokajský vinohradnícka oblasť"-ra vagy pedig a "Vinohradnícka oblasť Tokaj"-ra. "A döntés a jelenlegi status quo helyzet fennmaradását jelenti a magyar és szlovák fél között a Tokaj eredetmegjelölés tárgyában" - írták.10 (boon.hu, február 14., péntek) Jogszerű fiatalkorúval ellenőriztetni a trafikot Az eladónak kötelessége meggyőződni arról, hogy a dohányt vásárló nem fiatalkorú-e, a hatóságnak pedig nem kötelező igazolnia a 18 évesnél fiatalabb próbavásárló megbízólevelét nyarán a Zala Megyei Kormányhivatal Fogyasztóvédelmi Felügyelősége ellenőrzést tartott egy zalai nemzeti dohányboltban. A próbavásárláskor az eladó dohánytermékkel szolgálta ki a fiatalkorú vevőt. Tavaly nyáron Ellenőrök lepték el a trafikokat Az elsőfokú hatóság a dohányboltot üzemeltető vállalkozót 100 ezer forint fogyasztóvédelmi bírsággal sújtotta, és az üzletben 30 napra felfüggesztették a dohánytermékek forgalmazását. A döntés ellen a vállalkozás fellebbezést nyújtott be a másodfokú hatóságnál, azonban fellebbezését nem találták alaposnak. A vállalkozás ezért keresettel fordult a Zalaegerszegi Törvényszékhez. A tárgyaláson a vállalkozás azzal érvelt: az "erősen fejlett, akár 25 évesnek is kinéző hölgy" testi jegyei alapján az eladóban nem merült fel a gyanú, hogy fiatalkorúval áll szemben. A felperes sérelmezte, hogy az ellenőrzés során nem derült ki számára a fiatalkorú tényleges életkora, nem mutatták be a megbízólevelét sem, továbbá jogellenesnek tartotta a dohánytermékek forgalmazásának felfüggesztését is. A Törvényszék azonban jogerősen meghozott ítéletében elutasította a dohányboltos keresetét és kötelezte a perköltség megfizetésére is. Az indokolás szerint az ellenőrzésnél csak az ellenőrök kötelesek magukat hitelt érdemlően igazolni, a fiatalkorú résztvevő megbízólevelét nem kötelező bemutatni, de az ellenőrzöttnek joga van betekintést kérni e dokumentumba. A felperes érvelésével szemben a bíróság arra az álláspontra jutott, hogy a törvény megfelelő értelmezése szerint a kereskedőnek kötelessége betartani azt a szabályozást, hogy 18 év alatti fiatal ne juthasson dohánytermékhez, vagyis "objektív kétség esetén" ellenőriznie kell a vevő életkorát. (hir24.hu, február 14., péntek) Európai Uniós támogatással nyílt Fogyasztóvédelmi Tanácsadó iroda Szegeden Csongrád Megyei Kormányhivatal, Hódmezővásárhely Megyei Jogú Város Önkormányzata, és az Országos Fogyasztóvédelmi Egyesület konzorciumának nyertes pályázatának köszönhetően új Fogyasztóvédelmi Tanácsadó iroda kezdte meg működését Szegeden. A "Közigazgatás közelebbről" programot Európai Uniós forrás felhasználásával valósítják meg Csongrád megyében, amely Magyary Programhoz kapcsolódik. A pályázat célja az, hogy erősítse az államigazgatás egyszerű, hatékony és ügyfélbarát jellegét. A program keretében Fogyasztóvédelmi Tanácsadó Irodákat hoz létre, így a vásárlók, az ügyfelek így több helyszínen, és gyorsabban kaphatnak tanácsot, szakértő segítséget a problémás vásárlásokkal, hibás termékekkel és szolgáltatásokkal kapcsolatos panaszok esetén. A "Közigazgatás közelebbről" projekt a Magyary Programhoz kapcsolódik A szegedi megnyitó ünnepségen Polner Eörs, a megyei kormányhivatal főigazgatója mondott köszöntőt, részt vett Varga József, a regionális fogyasztóvédelmi egyesület elnöke és Petrik Sándor,11 a kormányhivatal fogyasztóvédelmi felügyelőségének igazgatója. Mint kiderült: az irodán többek között a közüzemi szolgáltatókkal, az elektronikus kereskedelemmel, vagy éppen a jótállási és szavatossági igényekkel kapcsolatos kérdésekre kaphatnak választ az ide betérő fogyasztók. Ugyanilyen iroda kezdte meg működését a program keretében januárban Hódmezővásárhelyen is. -kt- (szeged.mconet.biz, február 14., péntek) Már 6 centivel magasabb a Balaton vízszintje Az elmúlt csapadékos napok hatására már 6 centiméterrel magasabb a Balaton vízszintje, mint az üzemi szabályozási maximumnak számító 110 centiméter, de egyelőre nem tervezik a Sió zsilip megnyitását - mondta Csonki István, a Közép-dunántúli Vízügyi Igazgatóság vezetője. Hozzátette, rendszeresen figyelik az előrejelzéseket és ellenőrzik a magas vízszint hatását a kritikusabb tóparti részeken. Elmondta: a Balaton vízgyűjtőjére az elmúlt napokban hullott jelentős csapadék miatt pár nap alatt több centimétert emelkedett a tó vízszintje, és ez a folyamat várhatóan a következő napokban is tovább tart. Mindez nem számít rendkívüli helyzetnek, hiszen a sokévi átlagnak megfelelő csapadékmennyiség hullott az elmúlt hónapokban. A különbség annyi, hogy a csapadék a téli időszakban, a szokásostól eltérően, az enyhe időjárás miatt, nem hó formájában érkezett. Így a vízgyűjtőre hulló eső nem a tavaszi olvadással, lassan és sok veszteséggel jut el a Balatonba, hanem rövid idő alatt nagyobb víztömeg éri el. Nem nyitják meg a Siót A szakember elmondta, még nem tervezik a Sió zsilip megnyitását. A meteorológiai előrejelzéseket figyelembe véve, kéthetente stratégiai megbeszélést tartanak. Csonki István közölte: a szakemberek már egy ideje vizsgálják azt, hogy a vízszintmaximum milyen feltételekkel emelhető 110 centiméter fölé, s mennyivel. Hozzátette, tavaly volt az elmúlt évtizedek legmagasabb, 127 centiméteres vízszintje, de csak egy-két napig, és eközben nem volt a térségben erős szél. Az erős szél hatására ugyanis a tó víztükre centiméteres kilengésre is képes: az egyik parton ennyivel alacsonyabb, míg a szemben lévőn ennyivel magasabb a vízszint. Valójában ez teszi kritikussá a magas vízszintet, főként a mélyen fekvő településrészek számára, elöntéssel fenyegetve egyes településrészeket. Csonki István szerint a tavaly javarészt magasabban tartott vízszint, valamint az idei év tapasztalatai már elegendő tesztidőszaknak tekinthetőek ahhoz, hogy ez év vége felé elkészülhessen egy tudományosan megalapozott, gyakorlati tapasztalatokon alapuló szakmai elemzés arról, milyen feltételekkel emelhető meg a tó szabályozási vízszintmaximuma. (Tőzsdefórum, február 14., péntek) A jogbiztonság erősödni fog Az egy hónap múlva életbe lépő új polgári törvénykönyv (Ptk.) életszerűbb szabályai erősítik a jogbiztonságot - mondta Répássy Róbert, a Közigazgatási és Igazságügyi Minisztérium igazságügyért felelős államtitkára szombati budapesti sajtótájékoztatóján. A kormány 2010-ben a teljes magyar jogrendszer megújítását határozta meg célként, ennek része12 volt az új magánjogi kódex megalkotása, amelyet másfél évtizedes előkészítő munka után fogadott el 2013-ban az Országgyűlés - emlékeztetett. A március 15-én hatályba lépő új kódex életszerűbb szabályokkal erősíti a jogbiztonságot, a szabályozás mintegy fele részben változik. A teljes törvénykönyv fele teljesen új szabályokat tartalmaz, olyanokat azonban, amelyek más országokban vagy éppen a magyar jogi hagyományokból ismertek - tette hozzá a politikus. Répássy Róbert jelezte, hogy a változások javarészt a bírói gyakorlatban kialakított és bevált megoldásokon alapulnak, ami megkönnyíti majd a jogalkalmazók munkáját. A kódex az egyén autonómiáján alapul, egészére a megengedő szabályozás jellemző, mely szerint amit a törvény nem tilt, azt szabad, a rendelkezések többségétől pedig a felek közös megegyezéssel eltérhetnek. A kötelező szabályokat többnyire a gyengébbik fél védelme indokolja, például a fogyasztóvédelemben - mondta. A törvénykönyv csaknem 1600 paragrafusból, összesen nyolc könyvből áll: ezek a Bevezető rendelkezések, Az ember mint jogalany, A jogi személy, a családjog, a dologi jog, a kötelmi jog, az öröklési jog és a záró rendelkezések. Az új kódex tartalmazza a korábban önálló törvényben szabályozott családjogot és a társasági - cégekre vonatkozó - alapvető szabályozást is. A családjogban az élettársak jogviszonya rendezettebbé, intézményesebbé válik. Az élettársak és a házastársak jogai közelednek egymáshoz főként a gyermekek védelme érdekében. A legalább egy éve együtt élő, közös gyermeküket együtt nevelő élettársak jogai a házastársakéval megegyezőek - ismertette az államtitkár. A házassági vagyonjog szabályozása bővült, a házassági vagyonjogi szerződés segítségével a házastársak már maguk dönthetik el, hogyan rendezik vagyoni viszonyaikat. Ennek különösen nagy jelentősége lehet a vállalkozói és a családi vagyon elkülönítésénél - olvasható a sajtótájékoztató háttéranyagában. A szülői felügyelet szabályai terjedelmileg és tartalmilag is változnak, az új Ptk. a szülők felelősségét helyezi a középpontban és elsődleges szerepet szán a szülők megállapodásának. Életszerűbbé válnak az örökbefogadás és a gyámság szabályai - tartalmazza a háttéranyag. A személyiségi jogok alapját az egyenlő emberi méltóság alkotja. Az új kódex lehetőséget ad a közösség méltóságának védelmére a gyűlöletbeszéddel szemben a perindítás lehetőségének megteremtésével. A várhatóan nagyszámú kereset miatt a jogalkalmazás könnyítése érdekében csak 30 napon belül lehet pert indítani, és nincs lehetőség a perbe beavatkozásra - ismertette az új szabályozást Répássy Róbert. Újdonság a nem vagyoni kártérítés helyébe lépő sérelemdíj, amelynek megítéléséhez azonban már nem szükséges a konkrét hátrány, kár - esetenként nehézkes - bizonyítása a perekben. Megszűnik továbbá a közérdekű bírság. Már nincs lehetőség a cselekvőképesség általános és élethosszig tartó korlátozására, csak bizonyos ügycsoportokban és rendszeres időközönkénti felülvizsgálat mellett - közölte az államtitkár. A dologi jogban új az ingó zálogjog internetes nyilvántartása, melyben online bejegyzésre és törlésre lesz lehetőség - tette hozzá. Az öröklési jogban változik az özvegyi jog: a túlélő házastárs haszonélvezeti joga már nem terjed ki mindenre, csupán az általa lakott ingatlanra, és az általa használt berendezési tárgyakra, ezenfelül egy gyermekrésznyi tulajdon illeti meg az örökségből. Nő a végintézkedést hagyó szabadsága. A köteles rész - mely végrendeleti öröklésnél is kötelezően jár az örökösnek - az örökség feléről harmadára csökken, továbbá bővülnek a kitagadási okok. Például akkor is megfoszthatja köteles részétől az örököst az örökhagyó, ha őt az örökös súlyos nélkülözéseknek tette ki, vagy ha bűncselekményt követett el - ismertette az államtitkár. Az új Ptk.-t az Országgyűlés 99 százalékban a jogtudósok által megalkotott tartalommal fogadta el, a csaknem 1600 paragrafusból álló törvénykönyvben csupán hat olyan terület van, ahol a parlament változtatott a tervezeten, köztük a házassági és az öröklési jog - tette hozzá a kormánypárti politikus. A régi Ptk. még akár egy emberöltőn át is tovább élhet bizonyos területeken, hiszen az új magánjogi kódex az életbelépése után létrejött jogviszonyokra vonatkozik. Az új Ptk.-hoz kapcsolódóan mintegy 180 törvény módosításáról döntött az Országgyűlés tavaly13 év végén. A 2013 februárjában elfogadott új Ptk. idén márciusi hatálybalépése egyéves felkészülési időt biztosított, ami az államtitkár szerint lehetővé teszi majd a kódex zökkenőmentes életbelépését és alkalmazását. (magyarhirlap.hu, február 15., szombat) Ez a közel ezer termék biztosan magyar Közel kétezer-ötszáz készítményen használják a magyar termék rendeletnek megfelelő jelöléseket, amelyek alapján a vásárlók egyértelmű tájékoztatást kaphatnak az áru származásáról. A fogyasztók megtévesztését eredményező gyártói és kereskedői magatartás miatt tavaly a Gazdasági Versenyhivatal több mint félmilliárd forintnyi büntetést szabott ki. Eddig 114 társaság csaknem kétezer-ötszáz terméke kapta meg a magyar termék rendeletben megfogalmazott kritériumoknak megfelelő védjegyeket közölte a Magyar Nemzet megkeresésére Borza Martina. A Magyar Termék Nonprofit Kft. titkára arról számolt be, hogy 950 árucikk használhatja a magyar, 1035 a hazai, 515 pedig a hazai feldolgozású termék elnevezésű védjegyeket. Ezeket nyolcvan százalékban élelmiszer-ipari készítményeken tüntetik fel. A magyar áruk jelölésére szolgáló rendszerhez önként csatlakozhatnak a gyártók és termelők. A rendeletben meghatározott három megnevezés magyar, hazai és hazai feldolgozású termék valamelyikének feltüntetésével a vásárlók egyértelmű tájékoztatást kaphatnak a termék összetevőinek eredetéről, vagyis hogy azok kizárólag belföldről származnak-e, vagy csak részben, esetleg mindössze a feldolgozás történt hazánkban. Az erről szóló jogszabály által adott türelmi határidő tavaly szeptemberben járt le, vagyis ettől az időponttól kezdve büntethetővé váltak azok a cégek, amelyek jogszerűtlenül használják a magyar termékek megjelölésére szolgáló védjegyeket. A jelölések nem a termékek minőségével kapcsolatban adnak útbaigazítást a vásárlóknak, hanem mindössze a készítmény származási helyéről. Ez utóbbi tény is fontos, hiszen a vásárlók egyre nagyobb számban figyelnek arra, hogy a vásárolt élelmiszer valóban hazai termelők és gyártók terméke legyen. Mind többen ismerik fel ugyanis, hogy ezzel nemcsak a hazai munkahelyeket és termelőket támogatják, hanem az áru utaztatásának megspórolásával környezetvédelmi célokat is szolgálhatnak. Tavaly szeptember óta a Nemzeti Élelmiszerlánc-biztonsági Hivatal által elrendelt célellenőrzés során valamennyi megyei kormányhivatal élelmiszerlánc-biztonsági és állat-egészségügyi igazgatósága helyszíni ellenőrzéseket végez az önkéntes megkülönböztető megjelölések használatával kapcsolatban válaszolta a lap megkeresésére a hivatal sajtóosztálya. (veddamagyart.info, február 16., vasárnap) Idős törzsutasok a termékbemutatón Fogyasztóvédelem. A termékbemutató rendezvények kétharmadánál találtak valamilyen jogsértést, felénél pedig tisztességtelen kereskedelmi gyakorlatot Jog. Januártól szigorítottak a szabályokon Bemutatók. Vannak, akiknek jó szórakozást jelentenek Fogyasztóvédelem. Idén szigorodtak a szabályok, de a cégek is egyre trükkösebbek14 Lámpa, amelynek használatával nincs szükség vérnyomáscsökkentő gyógyszerre sem. Edény, amelyben minden eddiginél egészségesebben főzhet. Esetleg gyógyító, mágneses ágytakarószett. Termékbemutatók slágertermékei, melyekhez borsos áron juthat hozzá a naiv vásárló. Ajándéknak tüntetik fel A fogyasztóvédelmi fórumok visszatérő témája az ilyen esemény, utazás, esetleg egészségnapok. Sokszor kifejezetten idős emberek számára szervezik őket, és többórás előadásokon győzködik a résztvevőket arról, milyen hatásos a termék, melyhez több százezer forintos áron juthatnak hozzá, ámde ott és akkor néhány szerencsés vásárló töredék - igaz, még mindig százezres nagyságrendű - áron veheti meg a terméket, nyertesként. Aztán meg a rokonok kapkodhatnak, hogy visszaváltsák a terméket, amelyet a megtévesztett hozzátartozó valójában hatalmas törlesztőrészlettel vásárolt meg, a valósnál minőségibbnek gondolva, ráadásul a gyógyító hatás sem igazolt. Szigorúbb szabályok januártól 2014-től két változás is érinti a termékbemutatókat. Egyrészt január 1-je óta a tervezett eseményeket legalább 15 nappal előbb be kell jelenteni a területileg illetékes jegyzőnek, aki erről értesíti a területi fogyasztóvédelmi felügyelőséget is. Másrészt január 13. óta a fogyasztóvédelmi hatóság bírságot szab ki, ha kora, hiszékenysége, szellemi vagy fizikai állapota miatt egyértelműen azonosítható, hogy különösen kiszolgáltatott a fogyasztó, akit megtévesztettek a termékbemutatókon. Mindez elősegítheti, hogy kevesebb jogsértésre kerülhessen sor. Tavaly a Nemzeti Fogyasztóvédelmi Hatóság (NFH) 173 termékbemutatót ellenőrzött, ezek 68 százalékánál állapított meg valamilyen jogsértést. Tisztességtelen kereskedelmi gyakorlatot a bemutatók több mint felében alkalmaztak az NFH szerint. Van, aki élvezi Bármilyen furcsán hangzik is mindezek ismeretében, van, akinek a termékbemutató szórakozás. Akadnak olyan utazások is, amelyeken minimális összeg befizetésével vehetünk részt, jár valamilyen ebéd is a részvételért, de természetesen végig kell hallgatni a terméket tukmáló előadást is. Cserébe jár például egy óra a bécsi karácsonyi vásáron, egy rövid séta egy osztrák csokigyárban, két óra fürdőzés Egerszalókon, valamilyen csekély értékű ajándék is. Aki tudja, hogy mire számítson egy termékbemutatón, annak programlehetőséget jelent egy ilyen út. Befizeted a potom összeget, megutaztatnak, kajálsz, esetleg fürdesz egy jót, bőven a tényleges költség alatt, a termékbemutatót meg végigszunyálod - ilyen egyszerű. Két hét múlva hajókirándulás lesz. Ráérünk, nyugdíjasok vagyunk. A befizetett forint nem olyan nagy összeg. Jól érezzük magunkat, jókat nevetünk, és az ennivaló sem rossz, meg persze viszünk is magunkkal. Én is sok ilyen kiránduláson voltam már anyukámmal. Jó volt kikapcsolódni, és az ára sem magas. A legjobb ilyen kirándulás, amelyen voltam, Kalocsára vitt. Az előadó olyan nagyszerű volt, hogy gurultunk a röhögéstől. A termékre már nem is emlékszem, nem vásároltam. Az ajándékba kapott kalocsai mintás kis korsó viszont a mai napig megvan. Olcsó kirándulás A termékbemutatókról név nélkül mesélt nekünk egy házaspár. Ők is rutinos résztvevők, már névre szólóan kapják az egynapos utazási lehetőségeket, melyeken rendszeresen részt is vesznek. Sosem vásároltak még semmit, de ha vonzónak tartanak egy programot, befizetik az összeget és utaznak. Az általuk látogatott kirándulásokon megítélésük szerint 90 százalék fölötti a törzsutasok aránya, akik számára programszámba megy, ha termékbemutatón vehetnek részt. Ők már pontos tervekkel rendelkeznek arról, hogy melyik hónapban hova mennek, és tudják azt is, hol tartanak sokáig az előadások, hova éri meg jobban elmenni és hova kevésbé. Ráadásul van egy réteg, amely szívesebben fizeti ki az ezer forint körüli összeget az utazásért annak tudatában, hogy egy szerényebb ebédet kap, de ilyenkor nem kell otthon fűtenie, valamint nem is ül esetleg egyedül15 egész nap. Minden más csak ráadás neki ezeken felül. - Persze végig kell ülni a négyórás előadást is, de csak két-három ember szokott lenni, aki vásárol is. A hiszékenyebb idősebbek vásárolnak, bár nekem az a gyanúm, hogy aki lelkendezve meséli, hogy már harmadszor vesz terméket, az beépített ember lehet. De mikor jutnánk el alig több, mint ezer forintból Egerszalókra, ha nem így - mondja a házaspár. Ügyesebben győznek meg Természetesen csak egy réteget jelentenek azok, akik számára kikapcsolódás egy termékbemutató. Erre utal az is, hogy a fogyasztóvédelem lapunknak adott tájékoztatása szerint tavaly 625 fogyasztói beadvány érkezett ilyen eseményekkel kapcsolatosan a tavalyelőtti 368-hoz képest. A cégek, okulva a hatósági döntésekből, egyre kifinomultabb módszereket alkalmaznak a bemutatókon, és egyre több a nyugdíjasklubokba, idősek otthonába szervezett előadás is. Az NFH tapasztalatai szerint eközben egyre pozitívabban fogadják a fogyasztók az ellenőröket ezeken az eseményeken. A hatóság arra hívja fel a fogyasztók figyelmét, hogy az üzleten kívül a fogyasztóval megkötött szerződésekről szóló kormányrendelet értelmében a vásárlók nyolc napig indoklás nélkül elállhatnak a vásárlástól. Csakhogy, amennyiben a cég saját telephelyére szervezi a termékbemutatót, a vásárlás nem minősül üzleten kívülinek, így ettől a jogtól a fogyasztó elesik. A leggyakoribb megtévesztések Valótlanul állítják, hogy a termék betegségeket gyógyít, vagy a szervezet működési zavarait, rendellenességeit helyreállítja. A termékbemutatót tartó személy azt hiteti el, hogy a fogyasztó nyereményhez jutott, de ezt egy pénzösszeg kifizetéséhez kötik. Azt a képzetet keltik, hogy a bemutatott termék nagyon korlátozott ideig érhető el. Több, ingyenesnek nevezett ajándékot csak akkor adnak át, ha az úgynevezett ingyenes ajándék előállítási költségét - jellemzően közel 150 ezer forintos összeget - kifizetik. (Metropol, február 18., kedd, 1+8. oldal) A fogyasztóvédelem is kifogásolja a Löglen-rendszert A katasztrófavédelem után a fogyasztóvédelem is úgy találta: a Löglen néven árult építési rendszer nem rendelkezett megfelelő tanúsítványokkal és nyilatkozatokkal. Leszák Tamás Nem rendelkezik a Löglen Kft. építési elemkészlete az építőipari műszaki engedélyben (ÉME) a termékmegfelelőség igazolásaként meghatározott megfelelőségi tanúsítvánnyal - állapította meg a Csongrád Megyei Kormányhivatal Fogyasztóvédelmi Felügyelősége a lapunk birtokába került tájékoztatás szerint. A vizsgálat eredménye alapján a Löglen rendelkezik ugyan ÉME-vel, ez azonban csak a fémvázas építési termékre vonatkozik. Sem a fémvázas, sem a favázas termékre nem tudott azonban a cég megfelelőségi igazolást bemutatni a hivatal szerint, a favázas termékre pedig ÉME-tanúsítvánnyal sem rendelkezett az elmúlt négy évben. A Belügyminisztérium Országos Katasztrófavédelmi Főigazgatóságának (OKF) tűzvédelmi főosztálya december 21-i hatállyal tiltotta meg a Löglen Kft. építési elemkészletének forgalomba hozatalát, forgalmazását és beépítését (Napi Gazdaság, január 22.), szintén az említett okok miatt. A habbeton-technológia alkalmazására szerződött franchise-partnerek és kivitelezők, megrendelők összesen több mint 100 millió forint kár miatt fordultak az ügyészséghez a szabadalom tulajdonosával szemben (Napi Gazdaság, augusztus 12.). A felügyelet a Löglen által kiállított szállítói megfelelőségi nyilatkozatokat sem fogadta el a16 megfelelőségi tanúsítvány hiánya miatt, így ugyanis nem volt jogosult e dokumentumok kiállítására. A Löglen fémvázas elemkészletének forgalmazása ezért mind július 1-je előtt, mind pedig ezt követően jogsértő volt a vizsgálat szerint, amely arra is rámutatott, hogy a Löglen honlapja valótlan információkat tartalmazott és alkalmas volt arra, hogy megtévessze a fogyasztókat - bár az információ azóta lekerült onnan. A fogyasztóvédelmi felügyelőség nem fogadta el Botos József, a Löglen jogi képviselője álláspontját, amely szerint az elemkészlet nem sorozatban gyártott termék, a helyszínen állítják elő, ezért nincs is szükség megfelelőségi igazolásra vagy teljesítménnyilatkozatra. Botos korábban lapunknak azt mondta, az OKF határozata a technológiára mint építési termékre vonatkozik, de ezen, ÉME szerinti besorolás szerinte nem megfelelő. A jogi képviselő lapunk kérdésére most úgy fogalmazott, a Löglen álláspontja - elfogadva a hatóságok döntését - az, hogy a 2013 előtti időszakban a szabályozás nem volt egyértelmű, a tevékenységet egyetlen hatóság sem kifogásolta, a házak megkapták a használatbavételi engedélyt, az ellenőrzések alkalmával senki sem észrevételezett semmit. Botos szerint ellenkező esetben a cég azonnal orvosolta volna a kifogásokat, a szükséges dokumentumok beszerzése pedig folyamatban van. (Napi Gazdaság, február 18., kedd, 4. oldal) Bírságol az MNB az ingyenes készpénzfelvétel miatt (2.) Márciusban kiderül, mely bankokat talált jogsértőnek és büntetett meg a Magyar Nemzeti Bank azért, mert átterhelte az ingyenes pénzfelvétel költségeit az ügyfelekre - írja a Magyar Nemzet szombati számában. A jegybank már január elején közölte, hogy rendkívüli adatgyűjtés keretében 164 pénzintézetnél vizsgálódik. Binder István, a Magyar Nemzeti Bank (MNB) felügyeleti szóvivője a lapnak elmondta, a vizsgálatok jelenlegi állása azt mutatja, hogy több pénzügyi szolgáltató esetében is bizonyítható, az ingyenes pénzfelvétel terheit áthárították az ügyfelekre, a vizsgálatok lezárultával márciusban megszületnek a vétkes bankokat elmarasztaló határozatok is. Az érintett pénzintézetek jelentős bírságra számíthatnak, és vissza kell utalniuk a jogtalanul kiszámlázott díjtételeket is a megrövidített ügyfeleknek - írja a Magyar Nemzet. Az MNB már január elején közölte a havi kétszeri ingyenes banki készpénzfelvételi lehetőségről szóló fogyasztóvédelmi tájékoztatóban, hogy rendkívüli adatszolgáltatás keretében 164 pénzügyi szervezetnél ellenőrzi, hogy díjaikat és költségeiket milyen mértékben módosították, illetve módosítják a jövőben, s amennyiben jogsértést tapasztal, valamennyi szankcionálási eszközét alkalmazni fogja a jogsértő piaci szereplővel szemben. Hozzátették, hogy a vizsgálatok nem csak a decemberben a figyelem középpontjába került díj- és költségmódosításokra terjednek ki, hanem hosszabb időszakot fognak át. A bankokat a kormány arra is többször felszólította, hogy ne próbálják meg megakadályozni az ingyenes készpénzfelvételt azzal, hogy az ATM-ek némelyike csak 50 ezer forintot ad ki. A sorozatos üzenetekre reagálva a bankszövetség január végén, közvetlenül az ingyenes készpénzfelvétel indulása előtt ajánlást adott ki arra vonatkozóan, hogy a tagjaik a bankautomaták készpénzfelvételi határát legalább 100 ezer forintban határozzák meg. A szövetség tagjai elfogadták az ajánlásokat, bár döntően már az ajánlás előtt is megfeleltek ennek a feltételnek - közölte akkor a Bankszövetség. A jegybank azonban most azt vizsgálja majd, hogy a bankok áthárították-e az ingyenes készpénzfelvétel terheit ügyfeleikre. att_ html (Portfólió.hu, február 17., hétfő)17 Komoly változások jöhetnek a légi közlekedésben A jövőben jelentősen bővülhetnek a légi utasok jogai - az Európai Parlament támogatta az Európai Bizottság rendeletjavaslatát. Az elfogadás előtt álló európai uniós jogszabálytervezet értelmében hiába kerül a légi fuvarozó fizetésképtelen helyzetbe, a csődje, tevékenységének felfüggesztése vagy beszüntetése miatti járattörléskor ugyanúgy köteles lesz a jegyárak visszatérítésére, átfoglalásra és ellátásra is - írja közleményében a Fogyasztóvédelmi Egyesületek Országos Szövetsége (FEOSZ). Emellett a légitársaságnak bizonyítani kell, hogy megtette mindazokat a szükséges intézkedéseket azért, hogy a törölt járatok utasai számára biztosítani tudja az előbb említett kötelezettségei teljesítését - például biztosítást kell kötnie vagy garanciaalapot létrehoznia. Emellett köteleznék a légitársaságokat, hogy kapcsolattartó pontokat üzemeltessenek minden olyan repülőtéren, ahova járatot közlekedtetnek. Ezek legfőbb feladata az utasok tájékoztatása az őket megillető jogokról, és az azonnali segítségnyújtás járattörlés vagy járatkésés, illetve poggyásszal kapcsolatos reklamáció esetén. Új szabályként hoznák azt is, hogy a menetrend szerinti indulási időt követő harminc percen belül tájékoztatnia kell majd a légitársaságnak a fogyasztót arról, ha bármilyen olyan körülmény áll fenn, amely kihatással van az indulás időpontjára - jelenleg ugyanis nincs meghatározva az, hogy mennyi idő múltán szükséges az utasok tájékoztatása az aktuális forgalmi helyzetről. A tervezet értelmében a fogyasztók három hónapig élhetnek panasszal a vonatkozó légi járat indulásának napjától vagy tervezett napjától számítva: erre a légitársaságnak pedig hét napon belül válaszolnia kell. Amennyiben e kötelezettségének két hónapon belül nem tesz eleget és nem ad érdemi választ minden, a reklamációban érintett kérdésre, akkor úgy kell tekinteni, hogy a fogyasztó panaszát és igényét elfogadta. Ezen felül változatlanul kártérítés illeti meg a járattörléssel érintett fogyasztókat, ugyanakkor a rendelet egyértelműen rögzíti azt is: járatkésés esetén szintén euró (jelenlegi árfolyamon mintegy ezer forint) összegű kártalanításra jogosult a fogyasztó a késés mértékétől és a járat hosszától függően. Amennyiben pedig a kártérítési igényt a légi fuvarozó elutasítja rendkívüli körülményekre való hivatkozással, úgy azok fennálltát írásos formában kell bizonyítania, máskülönben nem mentesül a kártalanítás teljesítése alól. A leendő szabályok szerint a járattörléssel érintett fogyasztóknak ugyanúgy joguk lesz a jegyek vételárának visszatérítéséhez, valamint átfoglaláshoz, mint azon járatok utasainak, akiknek beszállását visszautasították. Változatlanul megilleti emellett az utasokat az ellátás, azaz részükre díjmentes étkezés, frissítő jár többek között. Meghatároznák a poggyászkárokért való, légitársaságot terhelő felelősség is: az ellenőrzött poggyász megsemmisülése, elvesztése, vagy megrongálódása miatt bekövetkezett kárt a légi fuvarozó köteles viselni, ha az azokat előidéző esemény a légi jármű fedélzetén, vagy bármely olyan időszakban történt, amely alatt az ellenőrzött poggyász a fuvarozó felügyelete alatt volt. Ha a fuvarozó elismeri az ellenőrzött poggyász elvesztését, vagy az ellenőrzött poggyász huszonegy nappal azt követően sem érkezik meg, hogy az esedékes lenne, úgy az utas jogosulttá válik arra, hogy a fuvarozóval szemben a fuvarozási szerződésből származó jogait érvényesítse. A fuvarozót ugyanakkor nem terheli felelősség, ha a kár a poggyászban rejlő hiba vagy a poggyász minősége miatt következett be html (Napi.hu, február 17., hétfő) Így lehet gyorsan és ingyenesen rendezni a jogvitákat18 A Nemzeti Fogyasztóvédelmi Hatósághoz forduló panaszosok egy része olyan, polgári jogi aspektusokat is felvető kérdésekben szeretne segítséget kapni, melyben eljárni a fogyasztóvédelmi hatóságnak nincs hatásköri felhatalmazása. Ellenben létezik egy gyors, ingyenes, vitarendezést elősegítő alternatív fórum, a békéltető testület. Minden megyében és Budapesten működnek békéltető testületek, melyek célja, hogy egyszerű, ingyenes eljárás során fogyasztói jogvita esetén egyezséget hozzanak létre a fogyasztók és a vállalkozások között. Ha létrejön az egyezség, akkor azt ugyanúgy kell tekinteni, mint egy jogerős bírói ítéletet. Ha nem sikerül az egyezség létrehozása, akkor is döntést hoznak az ügyben. Amennyiben a fogyasztó kérelme megalapozott, akkor általában ajánlás jellegű döntés születik, melyet ha a vállalkozás nem teljesít, akkor a fogyasztó kérésére nyilvánosságra kell hozni. Milyen ügyekben fordulhat a békéltető testülethez? A testületekhez a termék minőségével, biztonságosságával, a termékfelelősségi szabályok alkalmazásával, a szolgáltatás minőségével, továbbá a felek közötti szerződés megkötésével és teljesítésével kapcsolatos vitás ügyekben lehet fordulni. Ez azt jelenti, hogy akár meghibásodik egy általunk vásárolt termék, akár a számlázása nem megfelelő egy hírközlési szolgáltatónak, akár a parkolással van gondunk, fordulhatunk a testületekhez. Kik fordulhatnak a testülethez? Fogyasztóként nemcsak természetes személyek léphetnek fel a békéltető testületi eljárásban, hanem az önálló foglalkozásán és gazdasági tevékenységi körén kívül eső célok érdekében eljáró, külön törvény szerinti civil szervezet, egyházi jogi személy, társasház, lakásszövetkezet, mikro-, kis- és középvállalkozás is. Látható, hogy a nem természetes személyeknél feltétel, hogy az önálló foglalkozásán és gazdasági tevékenységi körén kívül eső célok érdekében járjon el. Melyik békéltető testülethez forduljon? A fogyasztó maga döntheti el, hogy melyik testületben bízik, melyik van hozzá legközelebb, melyikhez szeretne fordulni. Azonban bármelyik testületet is választja, mielőtt beadja a kérelmét, meg kell kísérelni rendezni a vitás ügyet közvetlenül a vállalkozással, és csak ezt követően fordulhat a békéltető testületekhez. Ez azt jelenti, hogy jegyzőkönyvet kell felvetetni a panaszról, vagy levélben kell a vállalkozáshoz fordulni, hiszen a szóbeli panasz megtételét utóbb a vállalkozás le is tagadhatja. A békéltető testületek tanácsot is adnak a hozzá fordulóknak a fogyasztót megillető jogokkal, kötelezettségekkel kapcsolatban, ezenkívül természetesen a testületek hatásköréről, illetékességéről, eljárási szabályairól is. Mit kell a kérelemnek tartalmaznia? Érdemes igénybe venni ezt a lehetőséget, hiszen ahhoz, hogy valóban gyorsan, hatékonyan tudjanak a testületek eljáró tanácsai döntést hozni, hiánytalan kérelemnek kell beérkeznie az ügyre vonatkozó minden bizonyítékkal együtt. A kérelemnek mindenképpen tartalmaznia kell: a fogyasztó nevét, lakóhelyét vagy tartózkodási helyét, a fogyasztói jogvitával érintett vállalkozás nevét, székhelyét vagy érintett telephelyét, a fogyasztó álláspontjának rövid leírását, az azt alátámasztó tényeket és azok bizonyítékait, a fogyasztó nyilatkozatát arra vonatkozóan, hogy közvetlenül megkísérelte a vitás ügy rendezését a vállalkozással, a fogyasztó nyilatkozatát arra nézve, hogy az ügyben más békéltető testület eljárását nem kezdeményezte, közvetítői eljárás nem indult, keresetlevél beadására, illetve fizetési meghagyás kibocsátása iránti kérelem előterjesztésére nem került sor (a békéltető testületi eljárás egy permegelőző alternatív vitarendezési fórum, tehát ha már peres eljárás van folyamatban, esetleg már végrehajtás van az ügyben, akkor már nem lehet a testületekhez fordulni abban a jogvitában), a testület döntésére irányuló indítványt (ez az egyik leglényegesebb pontja a kérelemnek, hiszen itt kell megfogalmazni, hogy konkrétan mit szeretne elérni a fogyasztó nem elég azt írni, hogy kéri az ügy kivizsgálását, hiszen az megtörténik minden esetben, hanem konkrétan meg kell fogalmazni, hogy például kéri a cipő cseréjét, vagy kéri vissza a vételárat, vagy árleszállítást kér, vagy kéri törölni a pótdíjat), a fogyasztó aláírását.19 Az eljárás menete A hiánytalan kérelem beérkezését követő 60 napon belüli időpontra egy meghallgatás kerül kitűzésre, melyre a fogyasztót és a vállalkozást is meghívják. A vállalkozásnak ezenkívül megküldik a testületek a fogyasztó kérelmét azzal, hogy érdemben tegyenek rá nyilatkozatot. Nem kell megijedni, ha valaki nem tud elmenni a meghallgatásra, hiszen meghatalmazott is eljárhat az ügyben. Ha ennek ellenére sem jelenik meg a meghallgatáson bármelyik fél, akkor az eljáró tanács a becsatolt iratok alapján hozza meg döntését. Az írásba foglalt döntést 30 napon belül küldik meg a felek részére a testületek. Mennyibe kerül az eljárás? A békéltető testületek eljárása ingyenes, nem kell semmilyen illetéket vagy egyéb költséget fizetnie a feleknek. Ezenkívül nagyon gyors az eljárás, hiszen a testületek a jogszabály által meghatározott 60 nap helyett korábbi időpontra is kitűzhetik a meghallgatásokat, így például a Budapesti Békéltető Testületnél a hiánytalan kérelmek esetében átlagosan 40 napon belül befejeződik az eljárás. További információ: (Mno.hu, február 17., hétfő) A panaszosok számára az egyik leggyorsabb vitarendezési mód továbbra is a Fogyasztóvédő Alapítvány ingyenes közreműködését kérni. A civil közhasznú szervezet közvetítésével a panaszok egy része gyorsan megoldódik, ez az érintett cégek ügyfél- és vásárlóbarát hozzáállásán múlhat. (FVA tájékoztatás) Cigit, csak ellenőrzés után Zalaegerszeg (og) - Ha idősebbnek néz ki a vevő 18 évesnél, akkor is ellenőrizni kell az életkorát. Lényegében ez következik az egerszegi közigazgatási bíróság minap hozott döntéséből. A Zalaegerszegi Törvényszék tájékoztatójából kitűnik, hogy a bíróságig jutott eljárás kiinduló pontja egy tavaly nyári ellenőrzés volt. A Zala Megyei Kormányhivatal Fogyasztóvédelmi Felügyelősége ellenőrzést tartott egy zalai nemzeti dohányboltban, amihez fiatalkorút is bevontak. A próbavásárlás során az eladó dohánytermékkel szolgálta ki a fiatalt. A történtek miatt a dohányboltot üzemeltető vállalkozót 100 ezer forint fogyasztóvédelmi bírsággal sújtották, továbbá a vállalkozás által üzemeltetett kereskedelmi egységben 30 napra felfüggesztették a dohánytermékek forgalmazását. A vállalkozó miután eredménytelenül fellebbezett a Nemzeti Fogyasztóvédelmi Hatósághoz a döntés ellen, keresettel fordult a Zalaegerszegi Közigazgatási és Munkaügyi Bírósághoz, amely február 10-én hozott ítéletet az ügyben. Mint a tárgyaláson a trafikot üzemeltető vállalkozó, a felperes részéről elhangzott: az eladóban a vásárló testi jegyei alapján (erősen fejlett, akár 25 évesnek is kinéző hölgyről volt szó) nem merült fel a gyanú, hogy fiatalkorúval áll szemben. A felperes sérelmezte azt is, hogy az ellenőrzéskor nem derült ki számára a fiatalkorú tényleges életkora, és hogy a közreműködői megbízólevelét sem mutatták be az ellenőrök. Ezen felül jogellenesnek tartotta, hogy a kiszabott büntetés mellé a dohánytermékek forgalmazásának 30 napos felfüggesztését is elrendelték. A felek meghallgatását követően a bíróság elutasította a keresetet. Az ítélet indokolása szerint az ellenőrzéskor csak az ellenőrök kötelesek magukat hitelt érdemlően igazolni, a fiatalkorú résztvevő megbízólevele nem kötelezően bemutatandó okmány - de az ellenőrzöttnek joga van betekintést20 kérni e dokumentumba. A felperesnek azzal az érvelésével, hogy a vonatkozó jogszabályok a fogyasztó fiatalkorú voltának gyanúja esetén kötelezik csak az eladót az életkor hitelt érdemlő megállapítására - márpedig az eladóban gyanú nem merült fel -, a bíróság nem értett egyet. Az ítéleti álláspont értelmében a törvény megfelelő értelmezése az, hogy a kereskedőnek kötelessége a fiatalkorúak dohányzásának visszaszorításáról és a dohánytermékek kiskereskedelméről szóló törvényben foglalt előírás - miszerint 18 év alatti személy ne juthasson dohánytermékhez - be- illetve megtartása. Ebből az következik, hogy objektív kétség esetén ellenőrizni kell a vevő életkorát. A dohánytermékek forgalmazása felfüggesztésre a fogyasztóvédelmi törvény a bíróság szerint a perbeli esetben lehetőséget adott. A bíróság a kereset elutasítása mellett a felperest kötelezte a perköltség megfizetésre is. Az ítélet jogerős. (Zalai Hírlap, február 12., szerda, 1+4. oldal) Pereket veszítenek a behajtó cégek Kivel ne fordult volna elő, hogy megcsúszott valamelyik hitelének törlesztésével vagy bajba került és nem tudott fizetni, ami miatt korántsem kedves hangnemben próbáltak tőle minél nagyobb összeget behajtani. De mégis meddig mehet el a követeléskezelő? A legkülönfélébb rémtörténeteket hallani. De ma már a bíróságok és a felügyelet is igyekszik gátat szabni a vég nélküli módszereknek. Vizsgálatot indított a Magyar Nemzeti Bank felügyeleti hatóságként a követeléskezelő cégekkel szemben - tudta meg lapunk. Binder István felügyeleti szóvivő elárulta: ezúttal a Díjbeszedő Faktorház Nyrt.-t, az EOS Faktor Magyarország Zrt.-t, az Intrum Justitia Követeléskezelő Zrt.-t és a Dunacorp Faktorház Zrt.-t érinti a bank fogyasztóvédelmi területének témavizsgálata. A Pénzügyi Szervezetek Állami Felügyelete (PSZÁF) - amely azóta a nemzeti bankba olvadt -, 2012 decemberében tett közzé egy ajánlást, amelynek előírásait 2013 májusától javasolták alkalmazni. Most azt ellenőrzik, hogy a cégek betartják-e a követeléskezelési ajánlásban foglaltakat, illetve folytatnak-e tisztességtelen kereskedelmi gyakorlatot a fogyasztókkal szemben. Ezekre a vizsgálatokra óriási az igény, hiszen egyre nő az adósok száma, vagyis egyre többektől egyre többet kell behajtani, s ezzel párhuzamosan se szeri se száma a követeléskezelők által elkövetett szabálytalanságoknak sem. Elképesztő történetekről lehet hallani, nem véletlen, hogy a PSZÁF 2012-ben már 10 közérdekű keresetet indított különféle cégek inkriminált gyakorlatával szemben. Ilyenkor a fogyasztók nevében és helyett lép fel a felügyelet, s az a céljuk, hogy a bíróság az összes érintett ügyfélre vonatkozóan mondja ki, hogy érvénytelenek a szerződés bizonyos feltételei és kötelezővé tegye azok módosítását. Olyan gyakorlatot kifogásoltak például, amikor az egyik cég kikötötte, hogy szerződésszegés esetén úgy mondhatja fel a szerződést, hogy bizonyos - irreálisan magas - összeget levonhat felmondási költségtérítés címén. Az az eset is megdöbbentő, amikor egy másik követeléskezelő azt vette szerződésbe, hogy az esetleges végrehajtási eljárás során az adós lemond a megtámadási jogáról. Persze ezekre a gyakran apróbetűs részletekre az ügyfelek nem nagyon figyelnek akkor, amikor éppen sürgősen pénzre van szükségük, hanem örülnek, hogy hitelhez jutnak. Utána jönnek viszont a problémák a cégek agyafúrt feltételei és gyakorlata miatt. Az EOS Zrt.-t 5 millió forintra büntette a pénzügyi felügyelet, mert a cég megsértette a tisztességtelen kereskedelmi gyakorlat tilalmára vonatkozó jogszabályi rendelkezéseket, az Intrum Justitiát pedig azért, mert nem megfelelően kezelte az ügyfelek írásos panaszait - derül ki a PSZÁF határozataiból. A fogyasztók a legtöbb esetben az engedményezett vagy a megbízás alapján érvényesített követelés összegét, illetve jogszerűségét vitatják, az ügyfél és a követeléskezelő között fennálló elszámolási jogvita miatt nyújtanak be panaszt - tudtuk meg a felügyeleti szóvivőtől. Ezt kell tenni - bemutatni a kamat- és díjszámítás módját Több megjelenítése
Sajtószemle 2011. 37. hét
Sajtószemle 2011. 37. hét Bezárattak egy boltot, mert alkoholt adott el fiataloknak Tíz napra bezáratott egy szolnoki élelmiszerüzletet a Jász-Nagykun-Szolnok megyei Kormányhivatal Fogyasztóvédelmi Felügyelősége, Részletesebben Fogyasztóvédő Alapítvány Heti sajtószemle 2013. 29. hét
Fogyasztóvédő Alapítvány Heti sajtószemle 2013. 29. hét Újfajta termékbemutatós átverések Az egészség megőrzését célzó ingyenes vizsgálattal csalták a helyszínre a vásárlókat Noha évek óta ismert, hogy Részletesebben Fogyasztóvédő Alapítvány Heti sajtószemle 2014. 2. hét
Fogyasztóvédő Alapítvány Heti sajtószemle 2015. 11. hét UTOLSÓ VÁSÁRNAP Egy hét múlva lép életbe az üzletek vasárnapi nyitva, illetve zárva tartásáról szóló törvény. Vámos György, az Országos Kereskedelmi Részletesebben Fogyasztóvédő Alapítvány Heti sajtószemle 2015. 7. hét
Fogyasztóvédő Alapítvány Heti sajtószemle 2015. 7. hét A Magyar Telekom ismét átvághatja a fogyasztóit A Magyar Telekom február 1-től ismét csökkentette a lakossági földgázszolgáltatása után járó kedvezményeket. Részletesebben 2006. júniusi hírek. Többször ki kellett egészíteni (HEFOP) E-piacteret épít az unió vállalkozóknak
heves megyei PÉNZVILÁG a média eger Nonprofit kft. ingyenes kiadványa 2011. április 2. évfolyam 4. szám Régi-új elnök Ismét Bodnár Pál lett a Vállalkozók Országos Szövetségének Heves Megyei Szervezetének Részletesebben Fogyasztóvédelmi tájékoztató
Fogyasztóvédelmi tájékoztató Szerkesztette: Baranovszky György Írta: Baran Alexandra, Baranovszky György, Baranyi Dóra, Dietz Gusztávné, Krajcsik Szilvia, Morvay György, Pirok György, Vasas Éva (Kézirat Részletesebben Fogyasztóvédő Alapítvány Heti sajtószemle 2015. 18. hét
Fogyasztóvédő Alapítvány Heti sajtószemle 2015. 18. hét Tudja, mi a mamikázás? Székesfehérvár (kn) - Mit tegyünk, ha egy árubemutatón ügyes marketinggel olyasmit vetetnek velünk, amit nem is akartunk megvenni? Részletesebben Fogyasztóvédő Alapítvány Heti sajtószemle 2015. 8. hét
Fogyasztóvédő Alapítvány Heti sajtószemle 2015. 8. hét A GDF SUEZ a MET-nek ad át ügyfeleket DÉL-ALFÖLDI RÉGIÓ. A GDF SUEZ Energia Holding Hungary Zrt. megszünteti magyarországi szabadpiaci földgáz-kereskedelmi Részletesebben Ballagó idő. szép időszak ez s milyen jó is lesz majd visszaemlékezniük
Hajdú-bihari [ IV. évfolyam 16. szám 2010. május 5. ] Fotó: Nagy Gábor Ballagó idő Május volt, virágzott az orgona, és délután eleredt az eső, mielőtt este szerenádozni indultunk. Annyira régen, hogy amikor Részletesebben NAKlap. A magyar virágkertészek mozgástere 18-19. oldal. A kamara a degresszióról 4-5. oldal
ÁLLATTENYÉSZTÉS NÖVÉNYTERMESZTÉS ÉLELMISZERIPAR VIDÉKFEJLESZTÉS KERTÉSZET ERDÕ-, VAD- ÉS HALGAZDASÁG A NEMZETI AGRÁRGAZDASÁGI KAMARA LAPJA 2014. szeptember II. évfolyam 9. szám A magyar virágkertészek Részletesebben Gyors hitel, avagy csoportos átverés nagyban?
OR SZÁ GOS FO GYASZ TÓ VÉ DEL MI ÚJ SÁG AJÁN LÓ Tud ni va lók - hí rek - ese mé nyek http://www.akontroll.hu VIII. év fo lyam 5. szám 2011. május Új irányok a távhőszolgáltatásban 4. oldal Bérlő és vevő Részletesebben Tartalomjegyzék. Irodapiaci hírek... 24 Magyarország: irodapiaci nagyhatalom... 25 Fény az alagút végén (vagy az elején)?... 28
2013 19. hét Tartalomjegyzék Lakáspiaci hírek... 3 Csökkentenék a végrehajtási díjat... 4 Ingatlanalapokat jelentettek fel... 5 Bérlakásprogram kell... 7 Rangos díjat kapott az őserdő-felhőkarcoló... 8 Részletesebben heves megyei a média eger Nonprofit kft. ingyenes kiadványa 2012. március 3. évfolyam 3. szám
heves megyei PÉNZVILÁG a média eger Nonprofit kft. ingyenes kiadványa 2012. március 3. évfolyam 3. szám Idén is lesz Prima-díj Idén is támogatja a VOSZ megyei szervezete a Príma-díjat, és ez évben is megválasztják Részletesebben NAPI SAJTÓSZEMLE. 2008. április 24., csütörtök. Tartalomjegyzék
NAPI SAJTÓSZEMLE 2008. április 24., csütörtök Tartalomjegyzék I. Az Aegon Magyarországot érintő konkrét hírek... 3 A Képzett társítások - AEGON-estek sorozatában... 3 II. Hazai pénzügyi hírek... 3 Biztosítói Részletesebben A légi utasok fogyasztói jogai 10. oldal. oktatása van napirenden. politika egyik fontos célkitûzése a tudatos fogyasztói
ORSZÁGOS FOGYASZTÓVÉDELMI ÚJSÁG AJÁNLÓ Egy fogyasztóbarát lépés 3. oldal Tudnivalók - hírek - események http://www.akontroll.hu VI. évfolyam 5. szám 2009. május Fegyvertény Nagykanizsán 3. oldal EU-lõre Részletesebben HÍRLEVÉL. 2015. I. szám. Budapest, 2015. január 7.
HÍRLEVÉL 2015. I. szám Budapest, 2015. január 7. 1 Bevezetés A fogyasztóvédelem jelentős változáson ment keresztül az elmúlt időszakban. A legfontosabb változások a pénzügyi fogyasztóvédelemben tapasztalhatók, Részletesebben JELMEZBE BÚJTAK FIATALOK ÉS IDÕSEK
XXV. év fo lyam 4. szám 2010. február 26. Ára: 150 fo rint www.szerencsihirek.hu SMS: 06-20/940-2066 JELMEZBE BÚJTAK FIATALOK ÉS IDÕSEK KÖZ ÉLE TI LAP MEG JE LE NIK KÉT HE TEN TE SZERENCSEN ÉS KÖR NYÉ Részletesebben NAPI SAJTÓSZEMLE. 2008. június 20., péntek. Tartalomjegyzék
NAPI SAJTÓSZEMLE 2008. június 20., péntek Tartalomjegyzék I. Az Aegon Magyarországot érintő konkrét hírek... 3 II. Hazai pénzügyi hírek... 3 Biztosítói hírek... 3 Új üzemeltetési igazgató a LeasePlannél... Részletesebben Tartalomjegyzék. Irodapiaci hírek... 18 Nyolcvannyolc ingatlant adna el a HM... 19 A Bank of China az Aréna Cornerbe költözött...
2012 7. hét Tartalomjegyzék Lakáspiaci hírek... 4 Luxuslakást kapott a miskolci vagyonkezelő vezére... 5 Korai az öröm a budapesti lakáspiacon... 6 Adóamnesztiát kaptak a végtörlesztők... 9 Áprilistól Részletesebben közéleti lap monitor 2009. szeptember 9. Becsengettek FlyBalaton: Húsz-huszonöt százalékos bevételi mínusz A város meghatározó arca a Fő tér xvii/15.
Magyar Termék Nagydíj a hévízi Carbonának 5. oldal Húsz-huszonöt százalékos bevételi mínusz 2. oldal monitor 2009. szeptember 9. közéleti lap xvii/15. www.monitormagazin.hu Becsengettek 8. oldal A város Részletesebben Közhangulat és fogyasztóvédelem
ORSZÁGOS FOGYASZTÓVÉDELMI ÚJSÁG Tudnivalók - hírek - események http://www.akontroll.hu VII. évfolyam 3. szám 2010. március Vigyázat, telefonos csalások 2. oldal Leválás a távhõrõl 3. oldal Fogyasztói bizalom Részletesebben Újévi köszöntő gondolatok Tabutémák nyitódtak ki, évtizedes dogmák dőltek meg, a gazdaságpolitika kijelölte a nemzeti érdekérvényesítés kereteit
XVI. évfolyam 2014. 1. szám január Újévi köszöntő gondolatok Tabutémák nyitódtak ki, évtizedes dogmák dőltek meg, a gazdaságpolitika kijelölte a nemzeti érdekérvényesítés kereteit Tabu 1. 2010 előtt a Részletesebben NAPI SAJTÓSZEMLE. 2008. március 28., péntek. Tartalomjegyzék
NAPI SAJTÓSZEMLE 2008. március 28., péntek Tartalomjegyzék I. Az Aegon Magyarországot érintő konkrét hírek... 4 Visszahozzuk a biztosítást!... 4 Március 28.... 4 II. Hazai pénzügyi hírek... 5 Biztosítói Részletesebben Keress minket a VDSZ honlapján!
Ne morgolódj, mozgolódj! ALAPÍTVA 1906-ban LI. ÉVFOLYAM 2008. szeptember IX. 6. szám 2008. szeptember A 100 éves VDSZ Ifjúsági Tagozatának idôszakos kiadványa Mozgásban az ifjúsági tagozat A VDSZ Ifjúsági Részletesebben NAKlap. Egy pillantás a múltunkba A NEMZETI AGRÁRGAZDASÁGI KAMARA LAPJA. 2013. szeptember. Érkezik a kamarai kártya 18. oldal
ÁLLATTENYÉSZTÉS NÖVÉNYTERMESZTÉS ÉLELMISZERIPAR VIDÉKFEJLESZTÉS KERTÉSZET ERDÕ-, VAD- ÉS HALGAZDASÁG NAKlap 2013. szeptember A NEMZETI AGRÁRGAZDASÁGI KAMARA LAPJA Egy pillantás a múltunkba Érkezik a kamarai Részletesebben MAGYAR KÖZLEKEDÉS. Új folyam, XIV. évfolyam, 18. szám Fõszerkesztõ: Kiss Pál Ára: 420 Ft 2006. szeptember 13.
MAGYAR KÖZLEKEDÉS Alapítva: 1870 www.magyarkozlekedes.hu 1996 2006 Nemzetközi Szállítmányozási Kft. 1037 Budapest, Montevideo utca 4. MÁV Kombiterminál Kft. 1052 Budapest, Deák Ferenc u. 23. Telefon: 334-1174; Részletesebben hallássérültek alapítva 1892 CXXII. évfolyam 2013. február
Összefoglalás a Mikesy-ügyről Győzelemmel kezdett Biatovszki Míra hallássérültek alapítva 1892 CXXII. évfolyam 2013. február 4 Példakép 2. 14 Akadálymentesített Sandy Mi fán terem az érdekvédelem? 6 10 Részletesebben A VÁROS LAPJA. Miskolci Napló. márciusi Szivárvány. jövő év márciusára előreláthatóan elkészül a szivárvány óvoda felújítása. a város 3.

References: bíróság 
 bíróság 
 bíróság 
 Bíróság 
 Bíróság 
 Bíróság 
 Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság